[image: image1.jpg]


Gál Ferenc Egyetem Egészség- és Szociális
 Tudományi Kar
Hallgatói Önkormányzat 

I. sz. melléklet
1. Mit jelent számodra a család fogalma?  
Számomra a család fogalma igen sokrétű.  Család nem feltétlenül csak a rokonainkból tevődhet össze, hiszen nekem is több családom van, mégpedig olyan emberekkel, közösségekkel, ahol semmilyen rokoni kapcsolat nincs közöttünk. Úgy gondolom, hogy minden olyan közösség, csoport (akár egy fő, akár 10) ahol önmagunkat adhatjuk, ahol megjelenik a feltétel nélküli szeretet, ahol segítjük és támogatjuk egymást és legfőképp ahol boldogak vagyunk, családnak tekinthető. 
2. Milyen területen szeretnéd segíteni a Kari HÖK munkáját?

Nincsen konkrét elképzelésem azt illetően, hogy pontosan milyen területen szeretnék segédkezni, viszont azt elárulhatom magamról, hogy nagyon sokoldalú vagyok, szinte minden új és megszokott dologhoz nyitottan állok hozzá, még akkor is, ha az adott feladatkör számomra idegen, és meg kell tanuljam.  
3. Mennyire veszed komolyan az ígéretek betartását?
Erre a kérdésre csupán annyi lenne a válaszom, hogy én soha nem ígérek olyat, amiről nem tudom 100%-ig azt, hogy be is fogom tudni tartani. 
4. A határidő irányt adó vagy pontosságra int?

Úgy gondolom, hogy erre a kérdésre nincs tökéletes válasz, hiszen ha belegondolunk mindkettő igaz rá. Irányt adó, mivel egy konkrét dátumhoz vagyunk kötve, valamint ha eredményes munkát akarunk, akkor fontos a pontosság is. 
